CELEX: 62021CN0183
Language: el
Date: 2021-03-23 00:00:00
Title: Υπόθεση C-183/21: Αίτηση προδικαστικής αποφάσεως την οποία υπέβαλε το Landgericht Saarbrücken (Γερμανία) στις 23 Μαρτίου 2021 — Maxxus Group GmbH & Co. KG κατά Globus Holding GmbH & Co. KG

14.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/21
            
         
      Αίτηση προδικαστικής αποφάσεως την οποία υπέβαλε το Landgericht Saarbrücken (Γερμανία) στις 23 Μαρτίου 2021 — Maxxus Group GmbH & Co. KG κατά Globus Holding GmbH & Co. KG
      (Υπόθεση C-183/21)
      (2021/C 228/28)
      Γλώσσα διαδικασίας: η γερμανική
      
         Αιτούν δικαστήριο
      
      Landgericht Saarbrücken
      
         Διάδικοι στην υπόθεση της κύριας δίκης
      
      
         Ενάγουσα: Maxxus Group GmbH & Co. KG
      
         Εναγομένη: Globus Holding GmbH & Co. KG
      
         Προδικαστικά ερωτήματα
      
      Έχει το δίκαιο της Ένωσης, ειδικότερα υπό το πρίσμα των οδηγιών περί σημάτων, δηλαδή της οδηγίας 2008/95/ΕΚ (1), ιδίως του άρθρου 12, και της οδηγίας (ΕΕ) 2015/2436 (2), ιδίως των άρθρων 16, 17, 19 την έννοια ότι η πρακτική αποτελεσματικότητα των κανόνων αυτών απαγορεύει ερμηνεία του εθνικού δικονομικού δικαίου η οποία
      
                  1)
               
               
                  επιβάλλει στην ενάγουσα, στο πλαίσιο αστικής δίκης με αντικείμενο τη διαγραφή καταχωρισμένου εθνικού σήματος λόγω εκπτώσεως οφειλόμενης σε μη χρήση του, βάρος επικλήσεως διαφορετικό από το βάρος αποδείξεως και
               
            
                  2)
               
               
                  επιβάλλει στην ενάγουσα, στο πλαίσιο του εν λόγω βάρους επικλήσεως,
                  
                              α.
                           
                           
                              να προβάλει, στο πλαίσιο μιας τέτοιας δίκης, τεκμηριωμένους κατά το δυνατόν ισχυρισμούς σχετικά με τη μη χρήση του σήματος από την εναγομένη, και
                           
                        
                              β.
                           
                           
                              να διεξαγάγει η ίδια, για τον σκοπό αυτό, έρευνα στην αγορά, κατάλληλη προς στήριξη του αιτήματος διαγραφής και προσαρμοσμένη στα συγκεκριμένα χαρακτηριστικά του επίμαχου σήματος;
                           
                        
            
         (1)  Οδηγία 2008/95/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, για την προσέγγιση των νομοθεσιών των κρατών μελών περί σημάτων (Κωδικοποιημένη έκδοση) (ΕΕ 2008, L 299, σ. 25).
      
         (2)  Οδηγία (ΕΕ) 2015/2436 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2015, για την προσέγγιση των νομοθεσιών των κρατών μελών περί σημάτων (αναδιατύπωση) (ΕΕ 2015, L 336, σ. 1).